นายกรัฐมนตรี ขอความร่วมมือประชาชนเข้มงวดป้องกันการแพร่ระบาดโควิด-19 เพื่อคืนสู่ปกติโดยเร็ว
พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวว่า ขอให้ประชาชนทุกคนอดทน เข้มแข็งเสียสละและรับผิดชอบร่วมกันในการป้องกันและจำกัดการแพร่ระบาดโควิด-19 โดยรัฐบาลจำเป็นต้องผ่อนคลายมาตรการต่างๆ แต่ทุกคนก็ต้องระมัดระวังตนเองด้วย เพื่อไม่ให้เกิดปัญหามากขึ้นและทุกอย่างจะกลับคืนสู่ปกติโดยเร็วส่วนความคืบหน้าการจัดหาวัคซีนป้องกันโควิด-19 รัฐบาลก็ดำเนินการอยู่ ขออย่ากังวล ทุกอย่างขึ้นอยู่กับว่าไทยจะได้รับวัคซีนจำนวนเท่าใดและอย่างไร เพื่อวางแผนการฉีดให้ประชาชนตามลำดับ ซึ่งรัฐบาลได้เตรียมการรองรับไว้ทั้งหมดแล้ว